<h2>SCRIPT 1: Play Monologue (Kaamyabi) - MALE</h2>		
			<h2>Situation: A motivated successful man, telling about his life goals.<br><br>
Character Emotion: Motivated, Proud &amp; Little Emotional.
<br><br>
Duration: 1:00 to 1:30 mins</h2>		
		<p>Mai hamesha se ek bada aadmi banna chahta tha…. mai jaanta tha, ek din aaega jab log mujhe jaan ne lagenge… aur vo din un logo ke lie sabak hoga jo mere shamata par bharosa nahin karte… maana ke mai thoda aalasee tha, lekin gair jimmedaar kabhi nahi tha… mujhe pata tha meri mehanat ek din jaroor rang laegee…. baarish ka garaj kar barasne vaala paani aur tez hawa kab tak paudhe ko takaleef denge… ek din to paudha ped bankar dikhayega….. kabhi aisa bhi daur aata tha jab mai phoot phootkar rota tha… aisa lagta tha maano sab kuch khatam ho chuka hai… jo sapne maine dekhe hai vo to door door tak dikhayi bhi nahi dete the… par har andheri raat ke baad ek naya savera aata hai… usee tarah apne aap andar se ek awaaz aati thi, ek ehsaas hota tha…. ke nahi, tum kabhi haar nahi sakte… tum bas ladne ke liye paida hue ho…. nateeja kuch bhi ho lekin tum apni aakhari saans tak ladate rahoge…. bas yaheen meri kaamyabi ka raaz hai…</p>		
			<h2>SCRIPT 2: Play Monologue (Swabhav) - MALE<br></h2>		
			<h2>Situation: A sad &amp; broken guy, who has just learned that few people take advantage of good behaviour.<br><br>
Character Emotion: Broken, Tensed and Tired.
<br><br>
Duration: 1:00 to 1:30 mins<br></h2>		
		<p>Har baar mere saath he aisa kyon hota hai... main hamesha sabka bhala sochta hoon lekin mere saath hamesha bura he kyon hota hai. kabhi kabhi lagta hai achchhayi dikhaana bahot bada gunha hai, kyon kee achchhayi ke badle aapko kuchh nahin milta, milta hai to bas dard. jo log sirf khud ke baare mein sochte hai, vo hamesha khush rehte hain, kyunki unhe koi dhoka nahin deta, de bhi nahin sakta, kyunki ye log kisi par bharosa nahin karte. kal ko agar ye log bahot kaamayaab, paise vaale, ban jaaye to shayad aapko dekhkar bhi na pahchaane. aise logo ka koi bharosa nahin hota, ye kisi ke nahin hote. samajh mein nahin aata bhagwan ne mujhe aisa kyon nahin banaya. maine kabhi apne fayde ke lie kisi ke saath dosti nahi ki. mai dosti karta hu to saamne vaale ko apne dil me rakhta hoon aur hamesha uske khushhaalee ki dua karta hoon. khudko badalne ki bahot koshish ki maine par badal nahi saka, shayad swabhav badalna hamaare haath mein hi nahin hai.</p>		
			<h2>SCRIPT 3: Play Monologue (Galat Fehmi) - MALE<br></h2>		
			<h2>Situation: <strong style="white-space: normal; caret-color: rgb(34, 34, 34); color: rgb(34, 34, 34); font-family: Arial, Helvetica, sans-serif;">The boy is trying to explain the matter to the girl. There is some kind of misconception in the relationship.</strong><br><br>
Character Emotion: <strong style="white-space: normal; caret-color: rgb(34, 34, 34); color: rgb(34, 34, 34); font-family: Arial, Helvetica, sans-serif;">Soft, Kind &amp; Loving</strong>.
<br><br>
Duration: 1:00 to 1:30 mins</h2>		
		<p>Dekho neha, tumhe jaisa lag raha hai vaisa kuchh bhee nahin hai… tum khaamakha mujhapar shak kar rahee ho…. ek ladaka aur ladakee dost bhee to ho sakate hai… aur maaya to sirph meree achchhee dost hai aur kuchh nahin…. tumane jo dekha vo sach tha lekin tum jo soch rahee ho vo bilakul sach nahin hai… kabhee kabhee jo aankhe dekhatee hai vo bhee to galat ho sakata hai… neha, yahaan dekho, meree aankhommen…. kya tumhe lagata hai kee tumhaara aayush aisa galat kaam kar sakata hai…(neha aayush kee aankho mein aankhe daalakar dekhatee hai aur achaanak rone lagatee hai…) are pagalee, ab ro kyon rahee ho… idhar aao ( aayush neha ko gale lagaata hai ) tum mujhe 10 saal se jaanatee ho, tumhe achchhese pata hai, mein kaisa hoon… lekin phirabhee shak karane se khudako rok nahin paee …. ye kamabkhat galataphaimmiyaan hotee hee aisee hai… saalosaal ke bharose ko bhee chutakee mein dafan kar detee hai… aaj ke baad ek baat hamesha yaad rakhana….. mainne tumase koee baat aaj tak chhupaee nahin hai aur aage bhee nahin chhupaoonga…. because you are my life...I love you...</p>		
			<h2>SCRIPT 4: Play Monologue (Ek Tarfa Pyaar) - FEMALE<br></h2>		
			<h2>Situation: The girl is fed up with a friend, who thinks she loves him.<br><br>
Character Emotion: Angry, Loud &amp; Irritated<br><br>
Duration: 1:00 to 1:30 mins</h2>		
		<p>Maine bola na tumhe, main tumse pyaar nahi karti, samajh mein nahin aata kya?? kyun baar baar mere peeche pade rehte ho? kuch kaam dhandha hai ki nahin? dekho, ab bahut hua, pichle ek mahine se dekh rahi hu, main jahaan bhi jau tum mujhe follow karte rehte ho…. samajh kya rakha hai tumne mujhe?? chalo maana tum ek ladke ho, tumhe ek ladki pasand aa gayi, tumne koshish ki, mujhe approach kiya… yahaan tak to theek hai, lekin na maine kabhi tumhe kuch response diya aur na he kabhi tumhe haan kaha… to kyun paagalon ki tarah mere peeche pade ho??… tumhe kya main koi khilauna lagti hoon?….nahi papa, mujhe bas yaheen khilauna chahiye nahi to main mar jaunga… are bhai, main bhie insaan hu, tumhari tarah….mujhe bhi man hai, tumhari tarah…. aur us man ne mujhe kabhi haan nahi kaha…to main kyun aage ke baare mein sochu… tum he batao??? aur yaar dialogue to tum bahut badhiya maarte ho…. us din kya kaha tha, ladki ke na main bhi haan hota hai….abhi samjhao mujhe, na mein haan kaise hota hai?? chalo batao…</p>		
			<h2>SCRIPT 5: Play Monologue (Tanhaai) - FEMALE</h2>		
			<h2>Situation: The girl who used to be jolly, comic &amp; happy in nature; is broken. She is trying to recall her inner character, trying to overcome her emptiness.<br><br>
Character Emotion: Broken, Sad &amp; Alone.<br><br>
Duration: 1:00 to 1:30 mins</h2>		
		<p>Ek vakt tha jab ye khamoshi, ye tanhayi mujhe kaatne ko daudatee thi....ab maano iski aadat see ho chuki hai… yaad aate hai vo din jab main ek mazakiya insaan hua karti thi… mere dost to mujhe nautanki bulaate the… sab log yaheen kehte the ki tu rehti hai to saali bilkul bore nahi hote…. main bhi is baat ka hamesha khyaal rakhti thi ke jab tak main unke beech mein hoon tab tak hansee – majaak ka maahaul bana rahe…..mujhe kya pata tha sabko hasaane vaali ye joker ab khudko bhi hasaan nahi paayegi…..saala ye pyaar cheez he aisi hota hai… aaj pata chala gulaab ke phool ko pyaar ka prateek kyon kaha jaata hai….gulaab hamesha tumhe aakarshit karta hai lekin uske kaante tumhe dikhayi nahi dete…. par jab tum gulaab ka phool haath mein lekar ghoomoge to pata chalega ke iske kaante hai aur vo dhyaan na dene par chubhte bhi hain….mere saath bhi kuch aisa he hua hai…. zindagi hamesha he naye naye paath padhatee rehti hai…..aur aaj maine bhi ek paath padha hai… mujhe vishwaas hai ek din vo mazakiya ladki phirse vaapas aaegi…</p>		
			<h2>SCRIPT 6: Play Monologue (Maa) - FEMALE</h2>		
			<h2>Situation: <strong style="white-space: normal; caret-color: rgb(34, 34, 34); color: rgb(34, 34, 34); font-family: Arial, Helvetica, sans-serif;">The mother is feeling broken after her son disowns her.</strong><br><br>
Character Emotion: <strong style="white-space: normal; caret-color: rgb(34, 34, 34); color: rgb(34, 34, 34); font-family: Arial, Helvetica, sans-serif;">Broken, Crying, Sad &amp; Angry.</strong><br><br>
Duration: 1:00 to 1:30 mins</h2>		
		<p>Wah beta wah...in ameeron ke saamne tu aaj mujhe maa kehte huye sharma rahaa hai... kya tu bhool gaya tu mere kokh mein nau mahine raha hai. tujhe maine janam diya hai. tere paida hote he tere pita hamein chhod ke chal gaye the.... lekin us din se lekar aaj tak maine tere parvarish mein koi kasar nahin chhodi....in ameeron ke gharo mein naukaro ki tarah kaam kar-kar ke tujhe paala posa, padhaaya-likhaaya aur bada kiya. socha tha tu bada hokar mera sahara banega lekin tu to nalayak nikla... bhagwan tere jaise aulaad se achcha mujhe baanjh hee rakh deta. Jaa beta jaa...teri maa abhi itni boohdi nahi hui ke apna bojh na seh paaye....kabhi fursat mile to iss maa ke doodh ka karz utaar dena...jab maru to kaandha de dena...(Maa roti hai...)</p>